**แผนปฏิบัติการ**

**ป้องกันโรคติดต่อในเด็ก**

**สถานการณ์ความจำเป็นเกี่ยวกับประเด็นการพัฒนา**

ทิศทางนโยบายการพัฒนาคนไทย ตามช่วงวัยของยุทธศาสตร์ชาติ ได้วางรากฐานที่จำเป็นสำหรับความมั่นคงในชีวิตด้วยการผลักดันนโยบายการพัฒนาพื้นฐานที่จำเป็นสำหรับคนไทยทุกคน และเสริมด้วยนโยบายการพัฒนาเฉพาะกลุ่มและนโยบายที่มุ่งเน้นความแตกต่างกันในแต่ละช่วงวัย เด็กปฐมวัย ถือเป็นช่วงชีวิตที่มีความสำคัญเป็นรากฐานในการพัฒนาคุณภาพชีวิต ในแต่ละปีประเทศไทยมีเด็กเกิดใหม่ มากกว่า ๗๐๐,๐๐๐ คน โดยจากข้อมูลกระทรวงมหาดไทย ปี ๒๕๖๐ มีจำนวนประชากรเด็กปฐมวัยที่มีอายุต่ำกว่า ๕ ปี จำนวนกว่า ๓ ล้านคน และมากกว่าร้อยละ ๖๐ ของเด็กกลุ่มนี้ ผู้ปกครองจะนำไปฝากเลี้ยงในศูนย์เด็กเล็กและโรงเรียนอนุบาล เพื่อเตรียมความพร้อมก่อนเข้าโรงเรียน ซึ่งปัจจุบันมีจำนวนศูนย์เด็กเล็กและโรงเรียนอนุบาล รวมทุกสังกัด มากกว่า ๕๐,๐๐๐ แห่ง ได้แก่ ศูนย์เด็กเล็กสังกัดองค์กรปกครองส่วนท้องถิ่น กระทรวงมหาดไทย จำนวน ๑๙,๔๒๙ แห่ง โรงเรียนอนุบาลสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ จำนวน ๒๗,๑๑๔ แห่ง และสังกัดอื่นๆ อีกจำนวนหนึ่ง เด็กปฐมวัยที่อยู่ในศูนย์เด็กเล็กและโรงเรียนอนุบาล ซึ่งอยู่ร่วมกันเป็นจำนวนมาก มีโอกาสติดเชื้อและแพร่กระจายเชื้อจากการสัมผัส การเล่นคลุกคลีกัน การเรียนในห้องเรียนเดียวกัน มักเป็นสาเหตุหนึ่งของการเกิดโรคติดต่อที่ต้องเฝ้าระวังในเด็ก ได้แก่ โรคมือเท้าปาก ไข้เอนเทอโรไวรัส โรคสุกใส และไข้ดำแดง โดยโรคกลุ่มนี้ส่วนใหญ่พบมากในเด็กอายุต่ำกว่า ๕ ปี จากข้อมูลระบบเฝ้าระวังเหตุการณ์ สำนักระบาดวิทยา ปี พ.ศ.๒๕๖๐ ได้รับรายงาน การระบาดของโรคมือเท้าปากเป็นกลุ่มก้อน ทั้งหมด ๕๓ เหตุการณ์ ส่วนใหญ่ระบาดในศูนย์เด็กเล็กและโรงเรียนอนุบาล ๔๒ เหตุการณ์ (ร้อยละ ๗๙) และในชุมชน ๑๑ เหตุการณ์ (ร้อยละ ๒๑) เมื่อพิจารณาเป็นจำนวนพบว่ามีเด็กป่วยด้วยโรคมือเท้าปาก มากถึง ๖๐,๔๙๑ ราย คิดเป็นอัตราป่วย ๑,๖๓๙.๕๙ ต่อประชากรแสนคน เสียชีวิต ๓ ราย สาเหตุเกิดจากการติดเชื้อ Enterovirus71 สำหรับไข้เอนเทอโรไวรัส โดยจากข้อมูลระบบเฝ้าระวังเหตุการณ์ ได้รับรายงานการระบาดไข้เอนเทอโรไวรัส ทั้งหมด ๔๗ เหตุการณ์ พบผู้เสียชีวิต ๑๔ ราย ซึ่งทั้ง ๒ โรคนี้เป็นสาเหตุที่สำคัญของการเสียชีวิตอย่างรวดเร็วในเด็ก ส่วนโรคสุกใส ปี ๒๕๖๐ มีเด็กป่วย จำนวน ๑๓,๔๒๙ ราย คิดเป็นอัตราป่วย ๓๖๔.๙๔ ต่อประชากรแสนคน ไม่มีผู้เสียชีวิต ส่วนใหญ่ผู้ป่วยจะมีอาการไม่รุนแรง เช่นเดียวกับไข้ดำแดง แต่อาจเกิดภาวะแทรกซ้อนที่ทำให้เสียชีวิตได้

โรคมือเท้าปากเป็นโรคสำคัญโรคหนึ่ง ที่มีการระบาดในจังหวัดพระนครศรีอยุธยา โดยในปี 255๙-๒๕๖๑ มีรายงานผู้ป่วย จำนวน ๑,๒๓๘, ๑,๐๑๒, ๑,๔๑๔ ราย อัตราป่วย ๑๕๓.๑๒, ๑๑๔.๗๘, ๑๗๔.๘๙ ต่อแสนประชากร ตามลำดับ จังหวัดพระนครศรีอยุธยา จึงได้จัดทำแผนปฏิบัติการป้องกันโรคไข้หวัดใหญ่ ปี ๒๕๖๒-๒๕๖๔ โดยบูรณาการดำเนินงานร่วมกับหน่วยงานที่เกี่ยวข้องในพื้นที่ เพื่อขับเคลื่อนการดำเนินงานให้เกิดความร่วมมือในการพัฒนามาตรฐานศูนย์เด็กให้ดีมากยิ่งขึ้น รวมถึงการดำเนินงานป้องกันควบคุมโรคติดต่อ ในเด็กที่อาศัยการมีส่วนร่วมของภาคส่วนที่เกี่ยวข้องต่างๆ และชุมชน ที่สอดคล้องกับสภาพปัญหา ปัจจัยที่เกี่ยวข้อง และบริบทของพื้นที่ ซึ่งจะส่งผลให้เด็กปฐมวัยมีสุขภาพที่ดี ปลอดภัยจากโรคติดต่อ เติบโตอย่างมีพัฒนาการสมวัย และมีคุณภาพชีวิตที่ดี

**วัตถุประสงค์**

1. เพื่อเฝ้าระวัง ป้องกัน ควบคุมโรคติดต่อในเด็กอายุต่ำกว่า ๕ ปี
2. เพื่อสร้างความร่วมมือระหว่างภาคีเครือข่ายที่เกี่ยวข้อง ในการดำเนินงานป้องกันควบคุมโรคติดต่อในเด็กอายุต่ำกว่า ๕ ปี

**เป้าหมาย**

ลดอัตราป่วยของโรคติดต่อในเด็กต่ำกว่า ๕ ปี

**ตัวชี้วัดตามเป้าหมาย**

1. อัตราป่วยโรคมือ เท้า ปากในเด็กต่ำกว่า ๕ ปี ลดลงร้อยละ ๓๐ เมื่อเทียบกับค่ามัธยฐานย้อนหลัง ๕ ปี
2. อัตราป่วยโรคสุกใสในเด็กต่ำกว่า ๕ ปี ลดลงร้อยละ ๑๐ เมื่อเทียบกับค่ามัธยฐานย้อนหลัง ๕ ปี
3. อัตราป่วยไข้ดำแดงในเด็กต่ำกว่า ๕ ปี ไม่เกิน ๒๐ ต่อแสนประชากร
4. จำนวนผู้เสียชีวิตไข้เอนเทอโรไวรัสในเด็กต่ำกว่า ๕ ปี ไม่เกิน ๑๐ รายต่อปี

**การติดตามประเมินผล**

1. ติดตามสถานการณ์โรคติดต่อในเด็ก

* จากรายงาน 506 ของสำนักระบาดวิทยา
* ติดตามจำนวนเหตุการณ์จากรายงาน event base
* ติดตามผลการดำเนินงานจากเครือข่ายเจ้าหน้าที่สาธารณสุขในพื้นที่ เช่น /สสจ./สสอ.

**พื้นที่เป้าหมาย :**

-ศูนย์พัฒนาเด็กเล็กในสังกัดองค์กรปกครองส่วนท้องถิ่นจังหวัดพระนครศรีอยุธยา

-โรงเรียนอนุบาลในสังกัด[สำนักงานคณะกรรมการการศึกษาขั้นพื้นฐาน](https://www.google.co.th/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjR8du75t_KAhUCSo4KHQKsAogQFggbMAA&url=http%3A%2F%2Fwww.obec.go.th%2F&usg=AFQjCNGZylyjO9d-nEXz-s32kHaxPk7PXg&sig2=xV1ezCtZYojnKi0Rq0oD3g)(ทั้งภาครัฐและเอกชน)

**ผู้รับผิดชอบ**

**หน่วยงานหลัก**

* + สำนักงานสาธารณสุขจังหวัด (สสจ.)
  + โรงพยาบาลศูนย์(รพศ.)/รพท./รพช.
  + สำนักงานสาธารณสุขอำเภอ
  + โรงพยาบาลชุมชน(รพ.สต.)

- องค์กรปกครองส่วนท้องถิ่น(อปท.)

- ศึกษาธิการจังหวัด / สถานศึกษา

**หน่วยสนับสนุน**ได้แก่

- สถานบริการสาธารณสุขนอกสังกัดกระทรวงสาธารณสุข

- อาสาสมัครสาธารณสุขประจำหมู่บ้าน (อสม.)

**สรุปแนวทางการดำเนินการ/กิจกรรมโครงการ** (ดังตารางสรุป)

| **กิจกรรม** | **กรอบระยะเวลา** | | | | | | | | | | | | **ผู้รับผิดชอบ** | **วงเงิน** | | **เป้าหมาย** | | | **ตัวชี้วัด** |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **๒๕๖๒** | | | | **๒๕๖๓** | | | | **๒๕๖๔** | | | |
| **๑** | **๒** | **๓** | **๔** | **๑** | **๒** | **๓** | **๔** | **๑** | **๒** | **๓** | **๔** | **(ล้านบาท)** | **แหล่งเงิน** | **๖๒** | **๖๓** | **๖๔** |
| **มาตรการที่๑ ผลักดันนโยบายมาตรการ และสร้างกลไกความร่วมมือเครือข่ายในการเฝ้าระวังป้องกันควบคุมโรคติดต่อในเด็ก** | | | | | | | | | | | | | | | | | | | |
| ๑.๑ วิเคราะห์สถานการณ์ทางระบาดวิทยา โดยใช้ ฐานข้อมูล ๕ มิติ  ๑.๖ พัฒนาระบบฐานข้อมูลและการแจ้งเหตุการณ์ผิดปกติสำหรับครู ผู้ปกครอง ในการเฝ้าระวังโรคในสถานศึกษา อย่างง่ายมายัง SAT กรมควบคุมโรค/สคร./สสจ  ๑.๙ โครงการส่งเสริมและผลักดันการนำมาตรการศูนย์เด็กเล็กและโรงเรียนอนุบาลปลอดโรค ไปใช้ในการดำเนินงานป้องกันควบคุมโรคติดต่อในเด็ก ด้านบริหารจัดการ  ด้านบุคลากรด้านอาคารสถานที่สุขาภิบาลและอนามัยสิ่งแวดล้อม และ ด้านวัสดุอุปกรณ์ในการป้องกันควบคุมโรค  ๑.๑๐ ดำเนินการตามมาตรการศูนย์เด็กเล็กและโรงเรียนอนุบาลปลอดโรค  ๑.๑๕ ถ่ายทอดแนวทางและมาตรการศูนย์พัฒนาเด็กเล็กและโรงเรียนอนุบาลปลอดโรค  ให้กับโรงเรียน อปท. และศูนย์พัฒนาเด็กเล็ก  ๑.๑๖ การคืนกลับข้อมูลหลังการวิเคราะห์ให้กับพื้นที่  ๑.๑๗ ติดตามและประเมินผลการดำเนินงาน เฝ้าระวัง ป้องกันควบคุมโรคในพื้นที่ | /  /  /  /  / | **/**  **/**  **/** | **/**  **/**  **/**  **/**  **/** | **/**  **/**  **/**  **/**  **/** | /  /  /  /  / | **/**  **/**  **/** | **/**  **/**  **/**  **/**  **/** | **/**  **/**  **/**  **/**  **/** | /  /  /  /  / | **/**  **/**  **/** | **/**  **/**  **/**  **/**  **/** | **/**  **/**  **/**  **/**  **/** | **-**สสจ.  -สสจ.  -สสจ.  -คปสอ.  -คปสอ.  -สสจ/สสอ | **-**  **-**  **-**  **-**  **-** | หน่วยงานที่รับผิดชอบ | ศูนย์เด็กเล็กร้อยละ  ๘๕  ร.ร.ร้อยละ  ๕๕ | ศูนย์เด็กเล็กร้อยละ๘๗  ร.ร. ร้อยละ  ๕๗ | ศูนย์เด็กเล็กร้อยละ๘๙  ร.ร. ร้อยละ  ๕๙ | ร้อยละของศูนย์เด็กเล็กและโรงเรียนอนุบาลที่นำมาตรการการเฝ้าระวังป้องกันควบคุมโรคติดต่อในเด็กไปใช้ตามนโยบายที่กำหนด |
| **มาตรการที่ ๒ การเฝ้าระวังและป้องกันโรคล่วงหน้า** | | | | | | | | | | | | | | | | | | | |
| ๒.๑ จัดทำสื่อและเผยแพร่ประชาสัมพันธ์ผ่านช่องทางต่างๆเพื่อการป้องกันควบคุมโรคติดต่อในเด็ก |  | / | / |  |  | / | / |  |  | / | / |  | -สสจ. | **-** | หน่วยงานที่รับผิดชอบ |  |  |  |  |
| ๒.๒ เฝ้าระวังเชื้อก่อโรคที่เป็นสาเหตุของการระบาด  ๒.๕ ติดตามเฝ้าระวังเหตุการณ์จากระบบการแจ้งเหตุการณ์ผิดปกติสำหรับครู ผู้ปกครอง ในการเฝ้าระวังโรคในสถานศึกษา อย่างง่ายมายัง SAT กรมควบคุมโรค  ๒.๗ ถ่ายทอดองค์ความรู้ และแนวทางการป้องกันโรคติดต่อในเด็กให้กับครูผู้ดูแลเด็ก ผู้ปกครอง อสม. และเจ้าหน้าที่สาธารณสุขในพื้นที่  ๒.๘ ติดตามและประเมินผลการดำเนินงานเฝ้าระวัง ป้องกันควบคุมโรคในพื้นที่  ๒.๙ เฝ้าระวัง ติดตาม วิเคราะห์สถานการณ์ทางระบาดวิทยาของโรค | /  /  /  / | /  /  /  / | /  /  /  / | /  /  /  / | /  /  /  / | /  /  /  / | /  /  /  / | /  /  /  / | /  /  /  / | /  /  /  / | /  /  /  / | /  /  /  / | -คปสอ.  -คปสอ./อปท.  -คปสอ.  -คปสอ.  -คปสอ. | -  -  -  -  - |  |
| ๒.๑๑ จัดให้มีบริการให้ความรู้ คำปรึกษาด้านการเฝ้าระวังป้องกันควบคุมโรคติดต่อในเด็ก แก่ผู้ปกครอง/ผู้ดูแลเด็กที่พาเด็กมารับวัคซีน ในคลินิกสุขภาพเด็กดีศูนย์รับเลี้ยงเด็กในโรงพยาบาล (Day care) และคลินิก ANC  ๒.๑๒ การเฝ้าระวังและป้องกันโรคล่วงหน้าในศูนย์เด็กเล็ก และโรงเรียนอนุบาล  - ดำเนินการคัดกรองเด็กนักเรียนทุกวันก่อนเข้าเรียนเมื่อพบเด็กป่วยเป็นกลุ่มก้อน (สองคนขึ้นไป) ด้วยอาการเดียวกัน ให้แจ้งเจ้าหน้าที่สาธารณสุขทันที  - ครูจัดสภาพแวดล้อมให้สะอาด ทำความสะอาดอุปกรณ์ ของใช้ ของเล่น ที่นอน ห้องเรียน อาคารสถานที่ อย่างสม่ำเสมอ  - ครูจัดการสุขาภิบาลด้านอาคารสิ่งแวดล้อม น้ำดื่ม น้ำใช้ให้สะอาดและเพียงพอ | /  / | /  / | /  / | /  / | /  / | /  / | /  / | /  / | /  / | /  / | /  / | /  / | -คปสอ.  -คปสอ. | -  - | หน่วยงานที่รับผิดชอบ |  |  |  |  |
| ๒.๑๓ ให้ความรู้ผู้ปกครองในการเฝ้าระวังและป้องกันโรคติดต่อในเด็ก หากพบว่าเด็กป่วยให้รีบแจ้งเจ้าหน้าที่สาธารณสุข/อสม. | / | / | / | / | / | / | / | / | / | / | / | / | -คปสอ. | - | หน่วยงานที่รับผิดชอบ |  |  |  |  |
| **มาตรการที่ ๓ การควบคุมการระบาดของโรคติดต่อในเด็ก** | | | | | | | | | | | | | | | | | | | |
| ๓.๑ ปรับใช้มาตรการให้เหมาะสมกับพื้นที่ ในกรณีที่มีการระบาดของโรค  ๓.๓ ติดตามและประเมินผลการดำเนินงานควบคุมโรคในพื้นที่  ๓.๔ สนับสนุนการดำเนินงานควบคุมการระบาดของโรคติดต่อในเด็ก เช่น อุปกรณ์/เวชภัณฑ์/ สารเคมี รวมถึงการประชาสัมพันธ์/แจ้งเตือนภายในชุมชน  ๓.๕ สสจ. ติดตามสถานการณ์และประเมินความเสี่ยงของโรค แจ้งเตือนไปยังพื้นที่  ๓.๖ เจ้าหน้าที่สาธารณสุขลงพื้นที่สอบสวนและควบคุมโรค และให้คำแนะนำแก่ครูผู้ดูแลเด็ก ผู้ปกครอง และชุมชน  ๓.๗ ประสานความร่วมมือเครือข่ายที่เกี่ยว  ข้องในพื้นที่ให้มีการแจ้งเตือนการระบาด เพื่อควบคุมไม่ให้มีการระบาดในวงกว้าง  ๓.๑๐ ครูคัดแยกเด็กป่วย และแจ้งผู้ปกครองให้นำเด็กกลับบ้าน  ๓.๑๒ ปิดห้องเรียน/โรงเรียน เพื่อทำความสะอาดห้องเรียน ของเล่น ที่นอน รวมทั้งอุปกรณ์ที่ใช้ภายในศูนย์เด็กเล็กและโรงเรียนอนุบาล | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | /  /  /  /  /  /  /  / | -คปสอ.  -คปสอ.  -สสจ./อปท.  -สสจ.  -คปสอ.  -สสอ.  -อปท./สพฐ.  -สสอ./อปท. | **-**  **-**  **-**  **-**  **-**  **-**  **-**  **-** | หน่วยงานที่รับผิดชอบ | ๘๕ | ๙๐ | ๙๕ | ร้อยละของตำบลที่ไม่มีการระบาดของโรคมือเท้าปาก เกิน ๒ generations |